fr en hu hu hu hu hu en hu hbs_lat hu hu en hbs_lat en en ru hu es hu hu it hu fr hu fr hu da hu sl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en en hu sk hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en ar ku ca hbs_lat de fa fi fr it nl pt ru hbs_lat sl hbs_lat fy hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2018. szeptember 14.
Ugrás a navigációhoz Ugrás a kereséshez
Az infoboxban SI-mértékegységek szerepelnek. Ahol lehetséges, az adatok standardállapotra (100 kPa) és 25 °C-os hőmérsékletre vonatkoznak. Az ezektől való eltérést egyértelműen jelezzük.
A brodifakum egy második generációs 4-hidroxikumarin-származék, amit véralvadásgátló és K-vitamin antagonista hatása miatt rágcsálóirtó hatóanyagként használnak.
A brodifakum finom, fehéres vagy halvány krémszínű, szagtalan por. Molekulájának két királis centruma és ennek megfelelően négy sztereoizomerje van, amelyek egyformán mérgezőek. Nem illékony, vízben alig (0,24 mg/l pH 7,4-nél és 20 °C-on), szerves oldószerekben jobban (aceton: 23 g/l, toluol: 7,2 g/l, etil-acetát: 12 g/l) oldódik, a becsült oktanol-víz megoszlási hányadosa logKow=6,12. Olvadáspontja 232 °C, de már 235 °C-on elkezd feketedni és lebomlani.
A brodifakumot biocidként, rágcsálóirtóként használják. A megengedett legmagasabb koncentrációja a termékekben 0,005% (lakossági felhasználású patkány- és egérirtókban 0,003%). Általában már egy adagban is hatékony; hatása a véralvadás mechanizmusának megzavarásában áll, néhány napon belül külső és belső vérzéseket okoz, amelyek végül halálhoz vezetnek.
A brodifakum az Európai Unióban átesett a biocidok felülvizsgálati programján és felvették az engedélyezett hatóanyagok listájára.
Akárcsak a többi véralvadásgátló patkányméreg, szerkezete hasonlít a K-vitaminéra és képes blokkolni a véralvadási faktorok aktivációját. Patkányokban az orálisan beadott brodifakum szinte teljes mértékben felszívódik, bőrön keresztül formulációtól függően 0,047-5% jut a szervezetbe. Kimondottan hajlamos felhalmozódni a szervezetben, csak nagyon lassan ürül ki. Időben beadott K-vitaminnal a toxikus hatás visszafordítható.
Erősen toxikus, szájon át beadva az LD50 érték patkányok esetében 0,4 mg/testsúlykg.
A brodifakum potenciális PBT anyag, a természetben nehezen bomlik le, zsíroldékonysága miatt hajlamos felhalmozódni a testszövetekben és erősen mérgező. Fennáll a veszélye annak, hogy a méregtől elhullott rágcsálókat a háziállatok (kutya, macska vagy akár sertés) vagy védett madarak (vércsék, ölyvek, baglyok) megeszik és maguk is megmérgeződnek. Emiatt több európai országban csak szakképzett rágcsálóirtók használhatnak véralvadásgátló-tartalmú szereket.
Az 1272/2008/EK európai rendelet alapján a következő figyelmeztető mondatokkal és piktogramokkal rendelkezik:
H 300 - Lenyelve halálos
H 310 - Bőrrel érintkezve halálos
H 330 - Belélegezve halálos
H 372 - Ismétlődő vagy hosszabb expozíció esetén károsítja a véralvadást
H 410 - Nagyon mérgező a vízi élővilágra, hosszan tartó károsodást okoz
H 360D - Károsíthatja a születendő gyermeket
A H360D teratogenitási figyelmeztető mondat azért került rá, mert szerkezeti analógja, a warfarin hasonló tulajdonsággal rendelkezik. A brodifakummal végzett tesztek nem mutattak fejlődési rendellenességet okozó hatást.
Assessment report - Brodifacoum European Chemicals Agency
Committee for Risk Assessment: Opinion proposing harmonised classification and labelling at EU level of Brodifacoum European Chemicals Agency
A lap eredeti címe: „https://hu.wikipedia.org/w/index.php?title=Brodifakum&oldid=20412068”
Hivatkozás erre a változatra
Hogyan hivatkozz erre a lapra?
A lap utolsó módosítása: 2018. szeptember 14., 16:49
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.